
REFERAT DE APROBARE A PROIECTULUI DE HOTĂRÂRE
Proiect de hotărâre privind
[bookmark: _Hlk127786394][bookmark: _Hlk133311765]aprobarea dobândirii de către Municipiul Timişoara, a imobilului-teren înscris în
[bookmark: _Hlk133313916]CF nr. 455432 Timișoara ce face obiectul renunţării la dreptul de proprietate de către Sale Romulus, Sale Liliana și trecerea  acestuia în domeniul public al Municipiului Timișoara

1. Descrierea stuației actuale 

Prin adresa nr. MTM2023001835/13.02.2023, înregistrată la Primăria Municipiului Timişoara de către doamna Sale Liliana, aceasta ne înştiinţează că renunţă la dreptul de proprietate, asupra imobilului-teren situat în Timişoara, jud. Timiș, înscris în CF nr. 455432 Timişoara, nr. cad. 455432 în suprafaţă de 29 mp, reprezentând teren intravilan destinat pentru drum.
Prin “Declaraţia” de renunţare la dreptul de proprietate, autentificată sub nr. 103, la Biroul Individual Notarial Ioana Crăciunescu de către Notar Public Crăciunescu Ioana, proprietarii tabulari al imobilului-teren menționat mai sus, reprezentați prin Sale Romulus și Sale Liliana, declară că renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi. 
În conformitate cu prevederile art. 562, alin. 2 din Codul Civil, în CF nr. 455432 Timișoara a fost notată declaraţia de renunţare. 
În baza art. 553, alin. 2 din Codul Civil “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
Conform adresei nr. SC2023-4439/10.04.2023, Biroul Avizare PUZ/PUD formulează un punct de vedere favorabil referitor la aprobarea dobândirii de către Municipiul Timişoara, a imobilului-teren înscris în CF nr. 455432 Timișoara ce face obiectul renunţării la dreptul de proprietate de către Sale Romulus, Sale Liliana și trecerea  acestuia în domeniul public al Municipiului Timișoara.


2. Schimbări preconizate și rezultate așteptate 

În vederea îndeplinirii prevederilor HCLMT nr. 592/24.11.2022 privind aprobarea PUZ ”Construire locuință în regim de înălțime P+M și împrejmuire teren”, str. Bela Lugosi FN Timişoara este necesară aprobarea dobândirii de către Municipiul Timişoara a imobilului-teren înscris în CF nr. 455432 Timișoara nr. cad. 455432 ce face obiectul renunţării la dreptul de proprietate de către Sale Romulus și Sale Liliana, și trecerea  acestuia în domeniul public al Municipiului Timișoara, cu scopul lărgirii profilului stradal Bela Lugosi.
Conform art. 4 din HCLMT nr. 592/24.11.2022-„Autorizaţia de construire se va emite doar după realizarea în prealabil a operațiunilor reglementate prin documentația de urbanism cu privire la obligativitatea asigurării accesului din domeniul public și asigurarea tuturor utilităților necesare investiției în conformitate cu Planul de acțiune asumat”.
La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice precum şi ale altor instituţii avizatoare, care se vor realiza pe cheltuiala inițiatorilor.

3. Concluzii

Având în vedere cele menţionate mai sus, considerăm oportun, iniţierea unui proiect de hotărâre aprobarea dobândirii de către Municipiul Timişoara, a imobilului-teren înscris în CF nr. 455432 Timișoara ce face obiectul renunţării la dreptul de proprietate de către Sale Romulus, Sale Liliana și trecerea  acestuia în domeniul public al Municipiului Timișoara.

